MÄÄRUS								 17.02.2026 nr 3

Kaitseministri 6. veebruari 2013. a määruse nr 7 „Ajateenijale ning õppekogunemisel ja reservasendusteenistuses osalenud reservis olevale isikule sõidukulu hüvitamise tingimused, ulatus ja kord“ muutmine		

Määrus kehtestatakse kaitseväeteenistuse seaduse § 54 lõike 9, § 80 lõike 2 ja § 808 lõike 2 alusel.

Kaitseministri 6. veebruari 2013. a määruses nr 7 „Ajateenijale ning õppekogunemisel ja reservasendusteenistuses osalenud reservis olevale isikule sõidukulu hüvitamise tingimused, ulatus ja kord“ tehakse järgmised muudatused:

1) määruse pealkiri sõnastatakse järgmiselt:

„Rahvastikuregistri andmetel välisriigis elavale ajateenijale ning reservteenistuses ja reservasendusteenistuses osalenud reservis olevale isikule sõidukulu hüvitamise tingimused, ulatus ja kord“;

2) paragrahvi 1 pealkirjas ning lõigetes 1 ja 6 asendatakse sõna „Ajateenijale“ sõnadega „Rahvastikuregistri andmetel välisriigis elavale ajateenijale“;

3) paragrahvi 1 lõige 2 tunnistatakse kehtetuks;

4) paragrahvi 1 lõikes 4 asendatakse arv „125“ arvuga „200“;

5) paragrahvi 2 pealkirjas ja lõikes 1 asendatakse sõna „Õppekogunemisel“ sõnaga „Reservteenistuses“;

6) paragrahvi 2 lõikes 2 asendatakse arv „40“ arvuga „60“;

7) paragrahvi 2 lõikes 4 asendatakse arv „125“ arvuga „200“;

8) paragrahvi 2 lõikes 5 asendatakse sõna „õppekogunemise“ sõnaga „reservteenistuse“;

9) paragrahvi 2 lõike 6 esimene lause sõnastatakse järgmiselt:

„Reservis olevale isikule hüvitatakse sõidukulu 14 päeva jooksul reservteenistuse ja reservasendusteenistuse lõppemisest arvates.“.

Hanno Pevkur
Minister

Kaimo Kuusk
Kantsler